सडनडेथ में जीती जोधपुर की टीम
स्पोर्ट्स रिपोर्टर | जोधपुर
सडनडेथके सहारे सेंट्रल एकेडमी को हराकर जोधपुर ने रॉयल सेल्यूट महाराजा ऑफ जोधपुर गोल्डन जुबली कप पोलो टूर्नामेंट में पूरे अंक अर्जित कर लिए। सोमवार को यहां खेले गए मैच में हालांकि सेंट्रल एकेडमी ने जोधपुर को 8-7 से हराया, लेकिन रविवार को जोधपुर ने भी सेंट्रल एकेडमी को 8-7 से हराया था। परिणाम के लिए पेनल्टी शूटआउट का सहारा लिया गया,जो ड्रा रहा। बाद में सडनडेथ में जोधपुर को जीत मिली। एक अन्य मैच में बेदला चांदना टीम ने गोचोस टीम को सात के मुकाबले साढ़े नौ गोल से हराया। आधे गोल की शुरुआती बढ़त के साथ खेलते हुए बेदला चांदना के विशालसिंह ने शानदार प्रदर्शन करते हुए पांच गोल किए। हिम्मत सिंह बेदला ने तीन और गुफरेडो कुट्टिनेल्ली ने एक गोल किया। गौचोज टीम के लिए भवानी सिंह कालवी ने चार और उदय कलान ने तीन गोल किए। दूसरा मैच काफी रोमांचक रहा। सेंट्रल एकेडमी के लिए अंगद कलान ने पांच और बशीर अली ने तीन गोल किए। जोधपुर टीम के ध्रुवपाल गोदारा ने पांच गोल किए। सिमरनसिंह शेरगिल ने दो गोल किए।
जोधपुर पोलो सत्र के दौरान सोमवार को खेले गए मैच का दृश्य।
bho_Deva mai_Deva hin_Deva hin_Deva